Mega-event cache

En mega-event cache er en event cache hvor der deltager mindst 500 personer. Det betyder i den forbindelse ikke noget hvor mange geocachere der logger eventet som attended. En giga-event cache er tilsvarende en cache hvor der deltager mindst 5.000 personer.

Hvis en event cache viser sig at have over 500 deltagere, og der foreligger behørig dokumentation (typisk en logbog fra eventet), kan arrangøren efterfølgende bede Groundspeak om at udnævne eventet til et mega-event.

Hvis et arrangement gentages regelmæssigt, fx en gang om året, og eventet henvender sig til flere end bare de lokale geocachere, og det har vist sig at tidligere udgaver har være mega-events, kan man få eventet udnævnt til mega-event på forhånd, samtidig med at man får lov til at annoncere eventet længere tid i forvejen end de sædvanlige tre måneder.

Mega-events i Danmark
Den 9. marts 2013 blev et event i Danmark for første gang udnævnt til mega-event. Det var GC446VM Meet the Lackeys 2013 - MEGA Event i København.

Der er planlagt et mega-event i Vestskoven i Albertslund den 31. august 2013. Det hedder GC481VX DK-MegaEvent 2013.

''Denne liste er forældet og bør opdateres. Der har i 2014 været afholdt mega-events i Vamdrup og i Albertslund.''